ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
-  privind finanţarea nerambursabilă din bugetul oraşului Boldeşti-Scăeni 
a programelor sportive

	Având în vedere:
-referatul de aprobare înregistrat sub nr.5711/23.03.2022, prin care primarul oraşului propune finanţarea nerambursabilă din bugetul oraşului Boldeşti-Scăeni a programelor sportive;
-raportul de specialitate din partea compartimentului de resort, înregistrat sub nr.5712/23.03.2022;
-cererile de finanţare nr.4693/10.03.2022 şi nr. 4709/10.03.2022;
-procesul-verbal al comisiei de evaluare şi selecţie a programelor sportive, înregistrat sub nr. 5157/16.03.2022;
	-Hotărârea Consiliului Local nr. 73/22.04.2019 pentru aprobarea Regulamentului privind regimul finanţărilor acordate de la bugetul local pentru activităţile sportive; 
-prevederile Legii nr. 69/2000 a educaţiei fizice şi sportului, cu modificările şi completările ulterioare;
-prevederile Ordinului nr. 664/2018 privind finanţarea din fonduri publice a proiectelor şi programelor sportive;
-avizul secretarului general, înregistrat sub nr. 5713/23.03.2022;
-avizele comisiilor de specialitate nr. 1 şi 2 – dezvoltarea economico-socială şi de mediu, cooperarea interinstituţională pe plan intern şi extern şi respectiv, comisia pentru administrarea domeniului public şi privat, gestionarea serviciilor de interes local;
În temeiul prevederilor art. 129 alin. (2) lit. “d”, alin. (7) lit. “f” şi art. 139 alin. (1) şi 196 alin (1) lit. „a” din OUG nr. 57/2019 privind Codul administrativ

Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă finanţarea nerambursabilă din bugetul oraşului Boldeşti-Scăeni pe anul 2022 a programelor sportive organizate şi desfăşurate de Asociaţia Club Sportiv Boldeşti, cu suma de 20.000 lei.
Art.2 Se aprobă finanţarea nerambursabilă din bugetul oraşului Boldeşti-Scăeni  pe anul 2022 a programelor sportive organizate şi desfăşurate de Clubul Sportiv Petrolistul Boldeşti, cu suma de 80.000 lei.
Art.3. Finanţările aprobate la art. 1 şi la art.2 se fac în baza contractelor de finanţare ce se vor încheia între Consiliul Local al oraşului Boldeşti-Scăeni şi Asociaţia Club Sportiv Boldeşti respectiv Clubul Sportiv Petrolistul Boldeşti, prevăzute în anexele nr.1 si nr. 2.
Art.4. Se împuterniceşte primarul oraşului Boldeşti-Scăeni să încheie contractele de finanţare menţionate la art. 3.
Art.5. Anexele nr. 1-2 fac parte integrantă din prezenta hotărâre.
Art.6. Prezenta hotărâre se comunicată Serviciului patrimoniu local şi monitorizarea serviciilor publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

        
 PREŞEDINTE DE ŞEDINŢĂ,                                        
                MORARU ANA-MARIA
                                                                                        CONTRASEMNEAZĂ
                                                                                       SECRETAR GENERAL,
                                                                                      TUDOR FLORINA NELI




Boldeşti-Scăeni, 29.03.2022

R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
NR. 5713/23.03.2022
A  V  I  Z
===========
· asupra proiectului de hotărâre privind finanţarea nerambursabilă din bugetul oraşului Boldeşti-Scăeni a programelor sportive

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind finanţarea nerambursabilă din bugetul oraşului Boldeşti-Scăeni a programelor sportive, am constatat că acesta a fost iniţiat cu respectarea dispoziţiilor legale în vigoare având ca temei prevederile Legii nr. 69/2000 a educaţiei fizice şi sportului, cu modificările şi completările ulterioare.
Astfel, potrivit dispoziţiilor art. 18¹ alin. (2) lit. b) din lege „prin hotărâre a autorităţilor deliberative ale administraţiei publice locale se pot aloca sume din bugetul local pentru finanţarea programelor sportive ale cluburilor sportive de drept privat înfiinţate pe raza unităţii administrativ-teritoriale, constituite ca persoane juridice fără scop patrimonial, deţinătoare ale certificatului de identitate sportivă”. De asemenea, potrivit alin. (3) al aceluiaşi articol „autorităţile administraţiei publice locale pot aloca sume pentru finanţarea infrastructurii şi activităţii sportive, potrivit alin. (1) şi (2), din bugetul aprobat”.
Faţă de cele de mai sus şi în conformitate cu prevederile art. 243, alin. (1)  lit.”a” din O.U.G. nr. 57/2019 privind Codul administrativ, avizez favorabil acest proiect.

SECRETAR GENERAL,
TUDOR FLORINA NELI








